ไรอันแอร์

ระวังสับสนกับ ไรอันแอร์เซอร์วิส และ รายานิแอร์ สำหรับสายการบินอื่นที่มีชื่อใกล้เคียงกัน ดูที่ ไรอันแอร์ไลน์ (แก้ความกำกวม)
| --- | --- |
ฐานการบิน:  รายชื่อฐานการบิน  อากาดีร์   อาลีกันเต   เอเธนส์   บาร์เซโลนา   บาริ   โบเวส์   เบลฟาสต์–นานาชาติ   แบร์กาโม   เบอร์ลิน   บิลลันด์   เบอร์มิงแฮม   โบโลญญา   บอร์โด (ยกเลิก ตุลาคม ค.ศ. 2024)     บอร์นมัท   บราติสลาวา   บรีนดีซี   บริสตอล   บูคาเรสต์–อ็องรี กออันดา   บูดาเปสต์   คัลยารี   กาตาเนีย   คาเนีย   ชาร์เลอรัว   โคโลญ/บ็อน   โคเปนเฮเกน   คอร์ฟู   คอร์ก   ดับลิน (สำนักงานใหญ่)   ดูบรอฟนีก   อีสต์มิดแลนด์ส   เอดินบะระ   ฟารอ   แฟ็ส   กดัญสก์   ฌิโรนา   กลาสโกว์–เพรสต์วิก   กอเทนเบิร์ก   ฮาน   อิบิซา   คาลส์รูเออ/บาเดิน-บาเดิน   กาตอวิตแซ   เกานัส   กรากุฟ   ลาเมเซีย แตร์เม   ลีดส์/แบรด์ฟอร์ด   ลิสบอน   ลิเวอร์พูล   ลอนดอน–ลูตัน   ลอนดอน–สแตนสเต็ด (ฐานการบินที่ใหญ่ที่สุด)   มาดริด   มาลากา   มอลตา   แมนเชสเตอร์   มาร์ราคิช   มาร์แซย์   เม็มมิงเงิน   มิลาน–มัลเปนซา   นาโปลี   นิวคาสเซิล อะพอน ไทน์   เนือร์นแบร์ค   ปาแลร์โม   ปัลมาเดอมาจอร์กา   แพฟอส   ปิซา   เปสการา   ปงตาแดลกาดา   ปอซนัญ   ปราก   โปร์ตู   โรดส์   ริกา   โรม–คัมปิโน   โรม–ฟีอูมีชีโน   แชนนอน   เซบิยา   ซานเตียโกเดกอมโปสเตลา   โซเฟีย   สต็อกโฮล์ม–ออลันดา   แทงเจียร์   เตเนริเฟ–ซูร์   เทสซาโลนีกี   ตูลูซ   เตรวีโซ   ตูริน   บาเลนเซีย   เวียนนา   เวนิส   วิลนีอัส   วอร์ซอ–มอดลิน   วรอตสวัฟ   เวเซ   ซาดาร์   ซาเกร็บ  
บริษัทลูก: ไรอันแอร์ ดีเอซี มอลตาแอร์ บัซซ์ เลาดายุโรป ไรอันแอร์ ยูเค
ขนาดฝูงบิน: 599
จุดหมาย: 235
การซื้อขาย: ยูโรเน็กซต์ดับลิน:RYA ดัชนี ISEQ 20 NASDAQ: RYAAY
สำนักงานใหญ่:  สวอร์ดส ดับลิน ประเทศไอร์แลนด์
บุคลากรหลัก: สแตน แม็กคาร์ธี (ประธานกรรมการ) ไมเคิล โอเลียรี (ซีอีโอกลุ่มสายการบิน)
รายได้:  13.44 พันล้านยูโร (ค.ศ. 2024)
รายได้จากการดำเนินงาน:  2.061 พันล้านยูโร (ค.ศ. 2024)
รายได้สุทธิ:  1.917 พันล้านยูโร (ค.ศ. 2024)
สินทรัพย์:  17.18 พันล้านยูโร (ค.ศ. 2024)
ส่วนของผู้ถือหุ้น:  7.614 พันล้านยูโร (ค.ศ. 2024)
พนักงาน: 27,076 คน (ค.ศ. 2024)
เว็บไซต์: www.ryanair.com
ไรอันแอร์ (ไอริช: Ryanair) เป็นกลุ่มสายการบินราคาประหยัดพิเศษสัญชาติไอริช ที่สำนักงานใหญ่ในซอร์ดส ดับลิน โดยบริษัทแม่ บริษัท ไรอันแอร์โฮลดิ้ง จำกัด (มหาชน) ประกอบด้วยสายการบินลูก ไรอันแอร์ ดีเอซี มอลตาแอร์ บัซซ์ เลาดายุโรป และไรอันแอร์ ยูเค โดยไรอันแอร์ ดีเอซี  สายการบินที่เก่าแก่ที่สุดในกลุ่ม ได้ก่อตั้งขึ้นในปี 1984 และได้มีการก่อตั้งไรอันแอร์โฮลดิ้งในปี 1996 เป็นบริษัทผู้ถือหุ้นของไรอันแอร์ที่มีผู้ถือหุ้นและคณะกรรมการบริหารเดียวกัน ในปี 2019 ได้มีการแปรสภาพไรอันแอร์และสายการบินลูกอื่นเป็นๆ เป็นบริษัทลูกของไรอันแอร์โฮลดิ้ง ต่อมามอลตาแอร์ได้เข้าเป็นบริษัทลูกของไรอันแอร์โฮลดิ้งในปีเดียวกัน
ไรอันแอร์ถูกมองว่าเป็นหนึ่งในสายการบินที่มีการเติบโตอย่างรวดเร็วตั้งแต่การยกเลิกกฎระเบียบในอุตสาหกรรมการบินในยุโรปเมื่อปี 1997 และความสำเร็จในรูปแบบธุรกิจของสายการบินราคาประหยัด กลุ่มสายการบินมีเครื่องบินประจำการในฝูงบินกว่า 500 ลำ และให้บริการเที่ยวบินสู่ 36 ประเทศในยุโรป อเมริกาเหนือ แอฟริกา และตะวันออกกลาง โดยมีฐานการบินหลักในดับลิน ลอนดอน–สแตนสเต็ด และมิลาน–แบร์กาโม ไรอันแอร์เป็นสายการบินที่ใหญ่ที่สุดของประเทศไอร์แลนด์ และในปี 2016 เป็นสายการบินที่ใหญ่ที่สุดในโลกตามจำนวนผู้โดยสารระหว่างประเทศ
บ่อยครั้งสายการบินถูกวิพากษ์วิจารณ์ในสภาพการทำงานที่ย่ำแย่ ค่าใช้จ่ายเพิ่มเติมจำนวนมาก การบริการลูกค้าที่ไม่ดี และแนวโน้มที่จะเจตนาสร้างความขัดแย้งเพื่อการประชาสัมพันธ์